เชิญชวน นักธุรกิจสหรัฐฯ ลงทุนไทย
บิ๊กตู่ ขายของสองมือล้วงกระเป๋า-สองเท้าก็ก้าวเข้ามา,นางนฤมล ภิญโญสินวัฒน์ โฆษกประจำสำนักนายกรัฐมนตรี กล่าวหลังจากสภานักธุรกิจอาเซียน-สหรัฐฯ (USABC) นำคณะนักธุรกิจสหรัฐฯเข้าพบ พล.อ.ประยุทธ์ จันทร์โอชา นายกรัฐมนตรีว่า การหารือในครั้งนี้ นายกฯได้เชิญชวนภาคเอกชนของสหรัฐฯ เข้ามาลงทุนในประเทศไทยเพิ่มมากขึ้น โดยเอกชนสหรัฐฯหลายบริษัทให้ความสนใจที่จะลงทุนทางด้านพลังงาน ยาและสุขภาพ ธุรกิจโรงแรมและภาคการเงิน ซึ่งนายกรัฐมนตรีได้ขอให้การลงทุนใดๆ ของนักลงทุนสหรัฐฯ คำนึงถึงผลประโยชน์ของประชาชนและคนไทยในภาคเกษตรกรด้วย,ในวันที่ 16 ส.ค.นี้ นักลงทุนสหรัฐฯจะไปเยี่ยมชมเขตพัฒนาพิเศษภาคตะวันออก (อีอีซี) ซึ่งนายกรัฐมนตรีได้ย้ำอยากให้นักลงทุนสหรัฐฯ มั่นใจและตัดสินใจลงทุนให้เร็ว โดยพูดขึ้นว่า ขอเอาสองมือล้วงกระเป๋า สองเท้าก็ก้าวเข้ามา ซึ่งเรียกเสียงฮือฮาในห้องประชุมเป็นอย่างมาก,ด้านนายกอบศักดิ์ ภูตระกูล รองเลขาธิการนายกรัฐมนตรีฝ่ายการเมือง กล่าวว่า นักลงทุนสหรัฐฯต้องการให้ไทยเป็นศูนย์กลางที่สำคัญของการลงทุนสหรัฐฯในภูมิภาคนี้ เช่น ศูนย์กลางทางด้านพลังงาน โดยบริษัท เซฟรอน และบริษัท เอ็กซอนโมบิล แสดงความสนใจที่จะลงทุนเพิ่มเติม ด้านยาและสุขภาพคือ บริษัทไบเออร์ และบริษัทจอห์นสันแอนด์จอห์นสัน นอกจากนี้ ยังมีธุรกิจโรงแรมคือ บริษัท แมริออท และทางด้านเทคโนโลยีคือ เฟซบุ๊ก เป็นต้น,วันเดียวกัน สภานักธุรกิจอาเซียน-สหรัฐฯ (USABC) ยังได้เข้าพบนายจุรินทร์ ลักษณวิศิษฎ์ รองนายกรัฐมนตรีและ รมว.พาณิชย์ ซึ่งนายจุรินทร์ยืนยันว่า รัฐบาลมีนโยบายส่งเสริมให้ทำธุรกิจได้ง่าย สะดวกรวมทั้งไทยมีการปกป้องคุ้มครองทรัพย์สินทางปัญญา รวมทั้งสนับสนุนเศรษฐกิจทันสมัยควบคู่กับความรับผิดชอบต่อสังคม,ด้านนางศิริพร ไชยสุต รองประธานกรรมการบริหารบริษัท เชฟรอนเอเชียแปซิฟิก จำกัด กล่าวว่า นักธุรกิจสหรัฐฯมาครั้งนี้มากถึง 108 คน จาก 46 บริษัทมากที่สุดในรอบ 35 ปี และมากกว่าไปมาเลเซีย และเวียดนาม เพราะนักลงทุนสหรัฐฯมีความรักความชอบไทยอยู่แล้ว และยิ่งผ่านการเลือกตั้ง มีรัฐบาลใหม่ทำให้บรรยากาศการเมืองดีขึ้น และส่วนใหญ่มั่นใจที่จะลงทุนในไทยเพิ่มขึ้น.
นางนฤมล ภิญโญสินวัฒน์ โฆษกประจำสำนักนายกรัฐมนตรี กล่าวหลังจากสภานักธุรกิจอาเซียน-สหรัฐฯ (USABC) นำคณะนักธุรกิจสหรัฐฯเข้าพบ พล.อ.ประยุทธ์ จันทร์โอชา นายกรัฐมนตรีว่า การหารือในครั้งนี้
นฤมล ภิญโญสินวัฒน์,ประยุทธ์ จันทร์โอชา,กอบศักดิ์ ภูตระกูล,สภานักธุรกิจอาเซียน,นักลงทุนสหรัฐฯ,จุรินทร์ ลักษณวิศิษฎ์,ศิริพร ไชยสุต